এদিকে চিকিৎসকদের নিয়ন্ত্রণের জন্য দেশে বিদ্যমান ১৯৮২ সালের মেডিক্যাল প্র্যাকটিস অ্যান্ড প্রাইভেট ক্লিনিক অ্যান্ড ল্যাবরেটরিজ (রেগুলেশন) অর্ডিন্যান্সে কী কী বিধান রয়েছে, তা বিস্তারিত রিট আবেদনে তুলে ধরতে বলা হয়েছে। আদালত বলেছেন, চিকিৎসাসেবার সঙ্গে মানুষের জীবন-মরণের সম্পর্ক। সুতরাং তাড়াহুড়ো করে আদেশ দেওয়া ঠিক হবে না। আইনে কী আছে তা বিস্তারিত দেখতে হবে। তা ছাড়া আইনে তো তাদের বিরুদ্ধে ব্যবস্থা নেওয়ারও সুযোগ রয়েছে।